CELEX: 31983R2427
Language: el
Date: 1983-08-26 00:00:00
Title: Κανονισμός (ΕΟΚ) αριθ. 2427/83 της Επιτροπής της 26ης Αυγούστου 1983 για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος που ισχύουν από τις 5 Σεπτεμβρίου 1983 και για την τροποποίηση του κανονισμού (ΕΟΚ) αριθ. 2226/78

Avis juridique important

|

31983R2427

Κανονισμός (ΕΟΚ) αριθ. 2427/83 της Επιτροπής της 26ης Αυγούστου 1983 για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος που ισχύουν από τις 5 Σεπτεμβρίου 1983 και για την τροποποίηση του κανονισμού (ΕΟΚ) αριθ. 2226/78  

Επίσημη Εφημερίδα αριθ. L 238 της 27/08/1983 σ. 0022 - 0025

***** ΚΑΝΟΝΙΣΜΟΣ (ΕΟΚ) αριθ. 2427/83 ΤΗΣ ΕΠΙΤΡΟΠΗΣ  της 26ης Αυγούστου 1983  για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος που ισχύουν από τις 5 Σεπτεμβρίου 1983 και για την τροποποίηση του κανονισμού (ΕΟΚ) αριθ. 2226/78  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6 παράγραφος 5 στοιχείο γ),  Εκτιμώντας:  ότι η κατάσταση της αγοράς χαρακτηρίζεται τη στιγμή αυτή από ιδιαίτερα δυσμενή εποχιακή εξέλιξη των τιμών· ότι για να αντιμετωπιστούν αυτές οι δυσχέρειες πρέπει να επιτραπεί στους οργανισμούς παρεμβάσεως να αγοράζουν τα σφάγια και ημισφάγια που τους προσφέρονται·  ότι πρέπει να καθοριστούν τα ανώτατα όρια των τιμών αγοράς σε επίπεδο που να αντιστοιχεί στην τιμή παρεμβάσεως που καθορίστηκε με τον κανονισμό (ΕΟΚ) αριθ. 1213/83 του Συμβουλίου (2), για την περίοδο εμπορίας 1983/84, χρησιμοποιώντας τους συντελεστές που καθορίστηκαν από τον κανονισμό (ΕΟΚ) αριθ. 2226/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2126/83 (4)·  ότι τα κατώτατα και ανώτατα όρια των τιμών αγοράς πρέπει να καθορίζονται κατά τρόπο που να επιτρέπουν στους οργανισμούς παρεμβάσεως να λαμβάνουν υπόψη τους τις διαφορές αξίας του κρέατος ανάλογα με την ηλικία, το βάρος, τη διάπλαση και την κατάσταση παχύνσεως των ζώων·  ότι ενδείκνυται να καταργηθούν οι όροι «αλληλοσυμπληρούμενα τεταρτημόρια» και να επιτραπεί η αγορά στην παρέμβαση ενός εμπροσθίου και ενός οπισθίου τεταρτημορίου που προέρχονται από το ίδιο σφάγιο, εφόσον προσκομίζονται συγχρόνως·  ότι πρέπει να καταργηθεί ο κανονισμός (ΕΟΚ) αριθ. 1765/83 της Επιτροπής της 29ης Ιουνίου 1983 περί καθορισμού των τιμών αγοράς στην παρέμβαση των εμπροσθίων τεταρτημορίων στον τομέα του βοείου κρέατος που ισχύουν από τις 4 Ιουλίου 1983 (5), όπως τροποποιήθηκε τελευταία από τον κανονισμό (ΕΟΚ) αριθ. 2126/83·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 5 Σεπτεμβρίου 1983 οι οργανισμοί παρέμβασης αγοράζουν τα σφάγια ή ημισφάγια που τους προσφέρονται σύμφωνα με τους όρους που καθορίζονται στον κανονισμό (ΕΟΚ) αριθ. 2226/78, σε τιμές που κυμαίνονται μέσα στα όρια που καθορίζονται για κάθε προϊόν στο παράρτημα ανάλογα με την ηλικία, το βάρος, τη διάπλαση και την κατάσταση παχύνσεως των ζώων από τα οποία προέρχονται.  Το ημισφάγιο ενός ζώου μπορεί να παραδοθεί στο κέντρο παρεμβάσεως με τη μορφή ενός εμπροσθίου και ενός οπισθίου τεταρτημορίου· τα δύο αυτά τμήματα προέρχονται από το ίδιο ημισφάγιο και προσκομίζονται συγχρόνως.  Είναι δυνατόν να αποτελέσουν το αντικείμενο αγοράς στην παρέμβαση, σύμφωνα με τις διατάξεις που αναφέρονται ανωτέρω, μόνον κρέατα που προέρχονται από αρσενικά ζώα.  Άρθρο 2  Καταργείται ο κανονισμός (ΕΟΚ) αριθ. 1765/83.  Άρθρο 3  Ο κανονισμός (ΕΟΚ) αριθ. 2226/78 τροποποιείται ως εξής:  1. Στο άρθρο 4 απαλείφονται οι όροι «ή αλληλοσυμπληρούμενα τεταρτημόρια».  2. Στο παράρτημα ΙΙ, σημείο 1, απαλείφονται οι όροι «ή αλληλοσυμπληρούμενα τεταρτημόρια».  Άρθρο 4  Ο παρών κανονισμός αρχίζει να ισχύει στις 5 Σεπτεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 26 Αυγούστου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 132 της 21. 5. 1983, σ. 12.  (3) ΕΕ αριθ. L 261 της 26. 9. 1978, σ. 5.  (4) ΕΕ αριθ. L 205 της 29. 7. 1983, σ. 23.  (5) ΕΕ αριθ. L 172 της 30. 6. 1983, σ. 37.